קטיפה כחולה

קטיפה כחולה (באנגלית: Blue Velvet) הוא סרט קולנוע מסוגת מתח מאת דייוויד לינץ' משנת 1986. בסרט משחקים קייל מקלכלן, איזבלה רוסליני, דניס הופר ולורה דרן. שם הסרט נלקח משיר בעל אותו שם של הלהקה "The Clovers". אף על פי שבעת יציאתו לאקרנים קיבל הסרט ביקורות מעורבות, עם השנים הייתה לו עדנה והוא נעשה לסרט פולחן. לינץ' היה מועמד לפרס אוסקר לבמאי הטוב ביותר מטעם הסרט. לינץ' חשב על הרעיון לסרט כבר בשנת 1973, אך אולפני הפקות רבים סירבו להפיק את הסרט בשל המוטיבים האלימים והמיניים שבו. לבסוף אולפנו של המפיק האיטלקי דינו דה-לורנטיס הסכים להפיק את הסרט. המגזין "אנטרטיינמנט ויקלי" דירג את "קטיפה כחולה" כאחד מהסרטים הטובים בכל הזמנים. מכון הסרטים האמריקאי דירג אותו ברשימת סרטי המסתורין הטובים ביותר. ג'פרי בומאנט (קייל מקלכלן) חוזר לבית הוריו כאשר אביו חוטף שבץ. כשהוא חוזר מביקור אצל אביו בבית החולים הוא מגלה אוזן כרותה בשטח ריק בדרך לביתו. ג'פרי מדווח על המקרה לבלש ויליאמס (ג'ורג' דיקרסון). ביתו של הבלש, סנדי (לורה דרן), מתיידדת עם ג'פרי והיא מספרת לו שזמרת מועדונים בשם דורותי וואלנס (איזבלה רוסליני) קשורה איכשהו לפרשת האוזן הכרותה. ביחד, הם מנסים לפצח את הפרשה. קייל מקלכלן - ג'פרי בומאנט איזבלה רוסליני - דורותי וואלנס דניס הופר - פרנק בוטס לורה דרן - סנדי ויליאמס הופ לאנג - גברת ויליאמס דין סטוקוול - בן ג'ורג' דיקרסון - הבלש ויליאמס אנג'לו בדלמנטי הלחין את פסקול הסרט. הפסקול משלב ניו וייב, פופ ומוזיקה קלאסית. המגזין "אנטרטיינמנט ויקלי" דירג את פסקול הסרט ברשימת הפסקולים הטובים ביותר בכל הזמנים. זהו שיתוף הפעולה הראשון של בדלמנטי ודייוויד לינץ'. הם שיתפו פעולה מספר פעמים נוספות בהמשך הקריירה של לינץ'. Main Title" 1:27" Night Streets/Sandy and Jeffrey" 3:42" Frank" 3:34" Jeffrey's Dark Side" 1:48" Mysteries of Love" 2:10" Frank Returns" 4:39" Mysteries of Love" 4:41" Blue Velvet/Blue Star" 3:14" Lumberton U.S.A./Going Down to Lincoln" 2:13" Akron Meets the Blues" 2:40" Honky Tonk, Pt. 1" 3:09" In Dreams" 2:48" Love Letters" 2:36" Mysteries of Love" 4:22" הסרט הוקרן לראשונה בפסטיבל הסרטים במונטריאול באוגוסט 1986 ולאחר מכן הוא השתתף בתחרות בפסטיבל הסרטים הבינלאומי בטורונטו בספטמבר באותה שנה. ב-19 בספטמבר הסרט יצא לאקרנים בתפוצה נרחבת ב-98 בתי קולנוע בארצות הברית. בסוף השבוע לצאתו הסרט הכניס כ-789,409 דולר. בסיכום הכנסותיו הסרט הכניס כ-8,551,228 דולר בארצות הברית בלבד. הסרט היה מועמד לפרס אוסקר לבמאי הטוב ביותר עבור דייוויד לינץ'. בנוסף הסרט היה מועמד לשני פרסי גלובוס הזהב; התסריט הטוב ביותר עבור לינץ' ושחקן המשנה הטוב ביותר עבור דניס הופר. איזבלה רוסליני זכתה בפרס אינדפנדנט ספיריט לשחקנית הטובה ביותר. בנוסף הסרט היה מועמד בעוד שש קטגוריות: הסרט הטוב ביותר, התסריט הטוב ביותר, הבמאי הטוב ביותר, הצילום הטוב ביותר, השחקנית הטובה ביותר עבור לורה דרן והשחקן הטוב ביותר עבור הופר. הסרט זכה בארבעה פרסי איגוד המבקרים האמריקני: הסרט הטוב ביותר, הבמאי הטוב ביותר, שחקן המשנה הטוב ביותר עבור הופר והצילום הטוב ביותר. במרוצת השנים מכון הסרטים האמריקאי דירג הסרט בכמה מרשימותיו: 1998 - מאה שנים... מאה סרטים - מועמדות 2001 - מאה שנים... מאה מותחנים במקום ה-96 2003 - מאה שנים... מאה גיבורים ונבלים, פרנק בוטס ברשימת הנבלים, במקום ה-36 2004 - מאה שנים... מאה שירים, השיר "In Dreams" של רוי אורביסון - מועמדות 2007 - מאה שנים... מאה סרטים הגרסה המעודכנת - מועמדות 2008 - מאה שנים... עשרת הגדולים, ברשימת סרטי המסתורין, במקום ה-8 "קטיפה כחולה", במסד הנתונים הקולנועיים IMDb (באנגלית) "קטיפה כחולה", באתר נטפליקס "קטיפה כחולה", באתר AllMovie (באנגלית) "קטיפה כחולה", באתר Rotten Tomatoes (באנגלית) "קטיפה כחולה", באתר Box Office Mojo (באנגלית) "קטיפה כחולה", באתר Metacritic (באנגלית) "קטיפה כחולה", באתר אידיבי "קטיפה כחולה", באתר Hulu סרטים (באנגלית) "קטיפה כחולה", במסד הנתונים הקולנועיים KinoPoisk (ברוסית)